# 苏轼《定风波》系列诗词写的如何？

来源：网络 作者：星月相依 更新时间：2025-06-03

*众所周知苏轼是唐宋八大家之一，很有文采，那么他的《定风波》系列诗词写的如何呢?下面小编就为大家详细介绍一下，感兴趣的朋友就一起看看吧。　　《定风波·莫听穿林打叶声》　　莫听穿林打叶声，何妨吟啸且徐行。竹杖芒鞋轻胜马，谁怕?一蓑烟雨任平生...*

　　众所周知苏轼是唐宋八大家之一，很有文采，那么他的《定风波》系列诗词写的如何呢?下面小编就为大家详细介绍一下，感兴趣的朋友就一起看看吧。

　　《定风波·莫听穿林打叶声》

　　莫听穿林打叶声，何妨吟啸且徐行。竹杖芒鞋轻胜马，谁怕?一蓑烟雨任平生。

　　料峭春风吹酒醒，微冷，山头斜照却相迎。回首向来萧瑟处，归去，也无风雨也无晴。

　　《定风波·常羡人间琢玉郎》

　　常羡人间琢玉郎，天应乞与点酥娘。自作清歌传皓齿，风起，雪飞炎海变清凉。

　　万里归来年愈少，微笑，笑时犹带岭梅香。试问岭南应不好?却道：此心安处是吾乡。

　　《定风波·两两轻红半晕腮》

　　两两轻红半晕腮，依依独为使君回。若道使君无此意，何为，双花不向别人开。

　　但看低昂烟雨里，不已。劝君休诉十分杯。更问尊前狂副使。来岁。花开时节与谁来。

　　《定风波·与客携壶上翠微》

　　与客携壶上翠微。江涵秋影雁初飞。尘世难逢开口笑。年少。菊花须插满头归。

　　酩酊但酬佳节了。云峤。登临不用怨斜晖。古往今来谁不老。多少。牛山何必更沾衣。

　　《定风波·莫怪鸳鸯绣带长》

　　莫怪鸳鸯绣带长。腰轻不胜舞衣裳。薄倖只贪游冶去。何处。垂杨系马恣轻狂。

　　花谢絮飞春又尽。堪恨。断弦尘管伴啼妆。不信归来但自看。怕见。为郎憔悴却羞郎。

　　《定风波·千古风流阮步兵》

　　千古风流阮步兵。平生游宦爱东平。千里远来还不住。归去。空留风韵照人清。

　　红粉尊前深懊恼。休道。怎生留得许多情。记得明年花絮乱。须看。泛西湖是断肠声。

　　《定风波·雨洗娟娟嫩叶光》

　　雨洗娟娟嫩叶光。风吹细细绿筠香。秀色乱侵书帙晚。帘卷。清阴微过酒尊凉。

　　人画竹身肥拥肿。何用。先生落笔胜萧郎。记得小轩岑寂夜。廊下。月和疏影上东墙。

　　《定风波·月满苕溪照夜堂》

　　月满苕溪照夜堂。五星一老斗光芒。十五年间真梦里。何事。长庚对月独凄凉。

　　绿鬓苍颜同一醉。还是。六人吟笑水云乡。宾主谈锋谁得似。看取。曹刘今对两苏张。

　　《定风波·红梅》

　　好睡慵开莫厌迟。自怜冰脸不时宜。偶作小红桃杏色，闲雅，尚馀孤瘦雪霜姿。

　　休把闲心随物态，何事，酒生微晕沁瑶肌。诗老不知梅格在，吟咏。更看绿叶与青枝。

　　免责声明：以上内容源自网络，版权归原作者所有，如有侵犯您的原创版权请告知，我们将尽快删除相关内容。

本文档由028GTXX.CN范文网提供，海量范文请访问 https://www.028gtxx.cn